CELEX: 32004D0781
Language: et
Date: 2004-11-18 00:00:00
Title: 2004/781/EÜ: Komisjoni otsus, 18. november 2004, millega muudetakse otsust 1999/815/EÜ, millega kehtestatakse meetmed, mis keelavad selliste mänguasjade ja imikutarvete turuleviimise, mis on ette nähtud suhu panemiseks alla kolmeaastastele lastele ja mis on valmistatud pehmest PVCst, mis sisaldab teatud ftalaate (teatavaks tehtud numbri K(2004) 4403 all)EMPs kohaldatav tekst

20.11.2004   
            
            
               ET
            
            
               Euroopa Liidu Teataja
            
            
               L 344/35
            
         
      KOMISJONI OTSUS,
   
   18. november 2004,
   millega muudetakse otsust 1999/815/EÜ, millega kehtestatakse meetmed, mis keelavad selliste mänguasjade ja imikutarvete turuleviimise, mis on ette nähtud suhu panemiseks alla kolmeaastastele lastele ja mis on valmistatud pehmest PVCst, mis sisaldab teatud ftalaate
   (teatavaks tehtud numbri K(2004) 4403 all)
   (EMPs kohaldatav tekst)
   (2004/781/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Euroopa Parlamendi ja nõukogu 3. detsembri 2001. aasta direktiivi 2001/95/EÜ üldise tooteohutuse kohta, (1) eriti selle artikli 13 lõiget 2,
   ning arvestades järgmist:
   
               (1)
            
            
               Komisjon võttis 7. detsembril 1999. aastal vastu otsuse 1999/815/EÜ (2) lähtudes direktiivi 92/59/EMÜ (3) artiklist 9, mis nõuab liikmesriikidelt selliste mänguasjade ja imikutarvete turuleviimise keelamist, mis on ette nähtud suhu panemiseks alla kolmeaastastele lastele ja mis on valmistatud pehmest PVCst, mis sisaldab üht või mitut järgmistest ainetest: diisononüülftalaat (DINP), di(2-etüülheksüül)ftalaat (DEHP), dibutüülftalaat (DBP), diisodetsüülftalaat (DIDP), di-n-oktüülftalaat (DNOP) ja butüülbensüülftalaat (BBP).
            
         
               (2)
            
            
               Vastavalt direktiivi 92/59/EMÜ artikli 11 lõikele 2, oli otsuse 1999/815/EÜ kehtivusajaks määratud kolm kuud. Seega kaotas otsus kehtivuse 8. märtsil 2000.
            
         
               (3)
            
            
               Otsuse 1999/815/EÜ vastuvõtmisel nähti ette selle kehtivusaja pikendamine vastavalt vajadusele. Otsuse 1999/815/EÜ kohaselt vastuvõetud meetmete kehtivusaega on mitme otsusega pikendatud täiendavalt kolme või kuue kuu ja viimati kolme kuu võrra ning need meetmed kaotavad kehtivuse 20. novembril 2004.
            
         
               (4)
            
            
               Nõukogu 23. märtsi 1993. aasta määruse (EMÜ) nr 793/93 (olemasolevate ainete ohtlikkuse hindamise ja kontrolli kohta) (4) kohase ftalaatide migratsiooni katsemeetodite valideerimise, aseainete ohutuse hindamise ja selliste ftalaatide ohtlikkuse igakülgse hindamise osas on toimunud olulisi muutusi.
            
         
               (5)
            
            
               Kuni parlament ja nõukogu võtavad vastu alalised meetmed ja kuni vastavad rakendusmeetmed jõustuvad liikmesriikides, ning selleks, et tagada otsuse 1999/815/EÜ ning selle kehtivusaja pikendamiste eesmärgid, on vaja jätkuvalt kohaldada nimetatud toodete turuleviimise keeldu.
            
         
               (6)
            
            
               Teatavad liikmesriigid on rakendanud otsust 1999/815/EÜ meetmete abil, mida kohaldatakse kuni 20. novembrini 2004. Seetõttu tuleb tagada kõnealuste meetmete kehtivusaja pikendamine.
            
         
               (7)
            
            
               Seetõttu on vaja pikendada otsuse 1999/815/EÜ kehtivusaega, et tagada, et kõik liikmesriigid kohaldaksid nimetatud otsusega ettenähtud keeldu ka edaspidi.
            
         
               (8)
            
            
               Direktiivi 2001/95/EÜ (millega on alates 15. jaanuarist 2004 tunnistatud kehtetuks ja asendatud direktiiv 92/59/EÜ) artikli 13 lõikes 2 on sätestatud, et komisjoni otsused, mis nõuavad liikmesriikidelt meetmete võtmist vältimaks tõsist ohtu, mida võivad põhjustada teatavad tooted, kehtivad kõige rohkem ühe aasta jooksul ning nende kehtivust võib pikendada täiendavateks ajavahemikeks, millest ükski ei ole pikem kui aasta. On otstarbekas pikendada otsuse 1999/815/EÜ kehtivusaega kümne kuu võrra, et oleks piisavalt aega põhjenduses 5 nimetatud alaliste meetmete vastuvõtmiseks ja rakendamiseks, tagades samas võimaluse vaadata otsuse kehtivus vajalikul ajal läbi.
            
         
               (9)
            
            
               Käesolevas otsuses sätestatud meetmed on kooskõlas direktiivi 2001/95/EÜ artikli 15 alusel loodud komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 1999/815/EÜ artiklis 5 asendatakse sõnad “20. november 2004” sõnadega “20. september 2005”.
   Artikkel 2
   Liikmesriigid võtavad käesoleva otsuse järgimiseks vajalikud meetmed ning avaldavad need. Nad teatavad sellest viivitamata komisjonile.
   Artikkel 3
   Käesolev otsus on adresseeritud liikmesriikidele.
   
      Brüssel, 18. november 2004
      
         
            Komisjoni nimel
         
         
            komisjoni liige
         
         David BYRNE
         
      
   
   
      (1)  EÜT L 11, 15.1.2002, lk 4.
   
      (2)  EÜT L 315, 9.12.1999, lk 46. Otsust on viimati muudetud otsusega 2004/624/EÜ (ELT L 280, 31.8.2004, lk 34).
   
      (3)  EÜT L 228, 11.8.1992, lk 24. Direktiivi on muudetud Euroopa Parlamendi ja nõukogu määrusega (EÜ) nr 1882/2003 (ELT L 284, 31.10.2003, lk 1).
   
      (4)  EÜT L 84, 5.4.1993, lk 1. Määrust on muudetud määrusega (EÜ) nr 1882/2003.